**Trine Skei Grande** (s. 2. lokakuuta 1969 Overhalla, Norja) on norjalainen poliitikko. Hän edustaa Liberaalipuoluetta ja oli sen puheenjohtaja vuosina 2010–2020. Grande toimi Solbergin hallituksessa kulttuuriministerinä (2018–2020) ja opetusministerinä (2020).

Nuoruus ja työ ennen poliittista uraa
-------------------------------------

Trine Skei Grande syntyi Overhallan kunnassa 1969. Hänen vanhempansa ovat Helge H. Grande, joka oli rakennusmestari, ja Oddveigg Skei, joka oli opettaja ja vaatturi. Trinellä on kaksi vanhempaa sisarusta.

Grande on opiskellut Trondheimin ja Oslon yliopistoissa 1988–1992. Hän opiskellut kielitiedettä, sosiologiaa, valtio-oppia ja historiaa. Tutkinnoltaan hän on filosofian maisteri.

1980-luvun loppupuoliskolla Grande työskenteli freelancetoimittajana ja hetkellisesti opettajana. Tämän jälkeen 1990-luvulla hän työskenteli Liberaalipuolueelle ja sen nuorisojärjestölle, kunnes aloitti 1993 luennoitsijana Pohjois-Trøndelagin korkeakoulussa (silloinen Levangerin opettajakoulu). Vuosina 1994–1995 hän toimi tiedottajana Norjan ylioppilaskuntien liitossa.

Poliittinen ura
---------------

Ensimmäistä kertaa Grande valittiin poliittiseen luottamustehtävään 1987 hänen tultua valituksi Overhallan kunnanvaltuuston varajäseneksi. Vuonna 1997 hänet valittiin Oslon kaupunginvaltuustoon virallisena jäsenenä. 1990-luvulla hän myös vaikutti lääninhallituksissa ja -valtuustoissa (Pohjois-Trøndelag), ja hänet valittiin Liberaalipuolueen nuorisojärjestön liittohallitukseen 1989.

Suurkäräjille Grande nousi vuonna 2001 Oslosta. Siitä asti hän on toiminut suurkäräjien edustajana ja on istunut mm. ulkoasiain- sekä tarkastus- ja perustuslakivaliokunnissa.

Vuoden 2009 parlamenttivaaleissa Grande oli puolueensa toinen edustaja suurkäräjillä yhdessä Borghild Tendenin (Akershus) kanssa. Puolue menetti näissä vaaleissa kahdeksaan paikkaa kymmenestä. Tämän jälkeen Grande valittiin puolueensa puheenjohtajaksi vuonna 2010.

Maaliskuussa 2020 Grande ilmoitti, ettei enää pyri kansanedustajaksi tulevissa vaaleissa. Hän myös jätti ministerin tehtävänsä.. Sekä ministerinä että puolueen puheenjohtajana häntä seurasi Guri Melby.

Grande on Norjan Naisasialiiton jäsen.

Lähteet
-------

1. ↑  Garvik, Olav: Trine Skei Grande *Store norske leksikon*.  15.9.2021. Viitattu 18.1.2022. (norjaksi)
2. 1 2 3  Biografi: Grande, Trine Skei Stortinget. Viitattu 6.12.2019. (norjaksi)
3. 1 2 3  Trine Skei Grande Venstre. Viitattu 6.12.2019. (norjaksi)
4. ↑  Valgresultat  16.9.2009. Valgdirektoratet. Viitattu 6.12.2019. (norjaksi)
5. ↑  Trine Skei Grande går av – trekker seg som partileder og statsråd, og tar ikke gjenvalg *VG*.  12.3.2020. Viitattu 25.4.2020. (norjaksi)
6. ↑  Avduking av blått skilt over Eva Kolstad. Kulturminister og Venstres partileder Trine Schei Grande skal dra i snora.  8.5.2018. Oslo Byes Vel. Viitattu 21.4.2021. (norjaksi)

Aiheesta muualla
----------------

* Kuvia tai muita tiedostoja aiheesta **Trine Skei Grande** Wikimedia Commonsissa


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Saksa

 |

 |